Document ID: 32009R0148

KOMMISSIONENS FORORDNING (EF) Nr. 148/2009
af 20. februar 2009
om ophævelse af 11 forældede forordninger om den fælles fiskeripolitik
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til akten vedrørende Spaniens og Portugals tiltrædelse, særlig artikel 175,
under henvisning til Rådets forordning (EØF) nr. 3117/85 af 4. november 1985 om fastsættelse af generelle regler for ydelse af udligningsgodtgørelse for sardiner (1), særlig artikel 4,
under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (2), særlig artikel 3, stk. 4, og artikel 21, stk. 3 og 4,
under henvisning til Rådets forordning (EF) nr. 2406/96 af 26. november 1996 om fælles handelsnormer for visse fiskevarer (3), særlig artikel 2, stk. 3,
under henvisning til Rådets forordning (EF) nr. 104/2000 af 17. december 1999 om den fælles markedsordning for fiskevarer og akvakulturprodukter (4), særlig artikel 25, artikel 27, stk. 6, og artikel 37, og
ud fra følgende betragtninger:
(1)
Større gennemsigtighed i EF-retten er et væsentligt led i den strategi for bedre lovgivning, som EF-institutionerne er i gang med at gennemføre. I den forbindelse bør retsakter, som ikke længere har nogen egentlig virkning, fjernes fra gældende lovgivning.
(2)
Nedenstående forordninger om den fælles fiskeripolitik er blevet forældede, selv om de formelt fortsat gælder:
-
Kommissionens forordning (EØF) nr. 3459/85 af 6. december 1985 om gennemførelsesbestemmelser for ydelse af udligningsgodtgørelse for sardiner fra Atlanterhavet (5). Forordningen er blevet irrelevant, idet der er foretaget ændringer af den grundlæggende lovgivning, som er uforenelige med dens anvendelse.
-
Kommissionens forordning (EØF) nr. 254/86 af 4. februar 1986 om fastsættelse af gennemførelsesbestemmelser for den progressive afvikling af de kvantitative restriktioner, der gælder for medlemsstaterne med undtagelse af Spanien og Portugal, for konserverede sardiner og konserveret tunfisk med oprindelse i Spanien (6). Forordningen er blevet irrelevant, idet den gjaldt i en overgangsperiode, der nu er udløbet.
-
Kommissionens forordning (EØF) nr. 3599/90 af 13. december 1990 om afhjælpning af den skade, der påførtes, da tungefiskeriet i 1989 blev indstillet for fartøjer, der fører en medlemsstats flag (7). Forordningen er blevet irrelevant, idet den kun gjaldt for 1989.
-
Kommissionens forordning (EØF) nr. 3863/91 af 16. december 1991 om mindste handelsstørrelse for krabber i bestemte kystområder i Det Forenede Kongerige (8). Forordningen er blevet irrelevant, idet der er foretaget ændringer af den grundlæggende lovgivning, som er uforenelige med dens anvendelse.
-
Kommissionens forordning (EF) nr. 897/94 af 22. april 1994 om gennemførelsesbestemmelser til Rådets forordning (EØF) nr. 2847/93 for så vidt angår pilotprojekter vedrørende løbende bestemmelse af EF-fiskerfartøjers position (9). Forordningen er blevet irrelevant, idet der er foretaget ændringer af den grundlæggende lovgivning, som er uforenelige med dens anvendelse.
-
Kommissionens forordning (EF) nr. 1419/96 af 22. juli 1996 om fastsættelse af støttebeløb til privat oplagring af tiarmet blæksprutte af arten »Loligo patagonica« (10). Forordningen er blevet irrelevant, idet der er foretaget ændringer af den grundlæggende lovgivning, som er uforenelige med dens anvendelse.
-
Kommissionens forordning (EF) nr. 2378/1999 af 9. november 1999 om ændring af forordning (EF) nr. 1282/1999 om ydelse af udligningsgodtgørelse til producentorganisationerne for tunfisk leveret til forarbejdningsindustrien i perioden 1. oktober-31. december 1998 (11). Forordningen er blevet irrelevant, idet den kun gjaldt for 1998.
-
Kommissionens forordning (EF) nr. 1103/2000 af 25. maj 2000 om ydelse af udligningsgodtgørelse til producentorganisationerne for tunfisk leveret til forarbejdningsindustrien i perioden 1. juli-30. september 1999 (12). Forordningen er blevet irrelevant, idet den kun gjaldt for 1999.
-
Kommissionens forordning (EF) nr. 1702/2000 af 31. juli 2000 om indstilling af fiskeri efter torsk fra fartøjer, som fører spansk flag (13). Forordningen er blevet irrelevant, idet den gjaldt for kvotetildelinger for 2000.
-
Kommissionens forordning (EF) nr. 585/2001 af 26. marts 2001 om ydelse af udligningsgodtgørelse til producentorganisationerne for tunfisk leveret til forarbejdningsindustrien i perioden 1. januar-31. marts 2000 (14). Forordningen er blevet irrelevant, idet den kun gjaldt for 2000.
-
Kommissionens forordning (EF) nr. 2496/2001 af 19. december 2001 om ydelse af udligningsgodtgørelse til producentorganisationerne for tunfisk leveret til forarbejdningsindustrien i perioden 1. januar-31. marts 2001 (15). Forordningen er blevet irrelevant, idet den kun gjaldt for 2001.
(3)
Af hensyn til retssikkerheden og klarheden bør forordningerne nævnt i betragtning 2 ophæves.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for Fiskeri og Akvakultur -
UDSTEDT FØLGENDE FORORDNING:
Artikel 1
Forordninger, der skal ophæves
Forordning (EØF) nr. 3459/85, (EØF) nr. 254/86, (EØF) nr. 3599/90, (EØF) nr. 3863/91, (EF) nr. 897/94, (EF) nr. 1419/96, (EF) nr. 2378/1999, (EF) nr. 1103/2000, (EF) nr. 1702/2000, (EF) nr. 585/2001 og (EF) nr. 2496/2001 ophæves.
Artikel 2
Ikrafttræden
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. februar 2009.

Labels: 10
11
15
6